Diari Oficial de la Generalitat Valenciana


Sumari del DOGV 9984, del 15-11-2024 (2024/11729)

RESOLUCIÓ de 26 d'octubre de 2024, de la Secretaria Autonòmica, per la qual es fa pública la resolució de concessió de les ajudes directes al sector apícola, incloses en les mesures urgents en matèria agrària i d'aigües, en resposta a la sequera i a l'agreujament de les condicions del sector primari derivat del conflicte bèl·lic a Ucraïna i de les condicions climatològiques, en el marc del Reial decret llei 4/2023, d'11 de maig, convocades per la Resolució de 6 de novembre de 2023, del conseller d'Agricultura, Ramaderia i Pesca.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9984

Data del DOGV
:   15-11-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/11170

CVE
:   EJTK-Q-2327-02605

Data del document
:   26-10-2024

Organisme emissor
:   Conselleria d'Agricultura, Aigua, Ramaderia i Pesca

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Ramaderia i Pesca
    * Conselleria d'Agricultura, Ramaderia i Pesca
    * ajuda pública
    * sequera
    * ajuda a l'agricultura

El Reial Decret llei 4/2023, d'11 de maig, pel qual s'adopten mesures urgents en matèria agrària i d'aigües en resposta a la sequera i a l'agreujament de les condicions del sector primari derivat del conflicte bèl·lic a Ucraïna i de les condicions climatològiques, així com de promoció de l'ús del transport públic col·lectiu terrestre per part dels joves i prevenció de riscos laborals en episodis d'elevades temperatures, va articular un conjunt d'ajudes directes, entre les quals es contemplava, en l’article 5, l'aprovació  de la concessió pel Ministeri d'Agricultura Pesca i Alimentació d'una subvenció directa a les comunitats autònomes, a càrrec de l'aplicació pressupostària que a este efecte s'habilitara en el pressupost de l’esmentat ministeri per a 2023, destinada a compensar als titulars d'explotacions apícoles per la pèrdua d'ingressos derivada de la disminució de la producció a conseqüència de la pol·linització i de l'increment dels inputs, consistent en un únic pagament en funció de l'àrea d'afectació i del nombre de ruscos. D'acord amb l’article esmentat, la tramitació, resolució, justificació, pagament i control de les ajudes correspon a les autoritats competents de les comunitats autònomes, i les sol·licituds d'ajuda hauran d’adreçar-se a l'òrgan de la comunitat autònoma en la qual estiga registrada l'explotació, d’acord amb el que s’establix en la corresponent convocatòria.

D'acord amb això, per Resolució de data 6 de novembre de 2023, del conseller d'Agricultura, Ramaderia i Pesca (DOGV 9725, 15.11.2023), es va convocar per a l'any 2023 en règim de concurrència competitiva la concessió d'ajudes regulades en l'article 5 del Reial Decret llei 4/2023. De conformitat amb l’apartat 6, es dictarà resolució de concessió d'estes ajudes d'acord amb l'import previst en l'apartat segon, tenint efectes de resolució de pagament i s’haurà d'incloure el llistat dels beneficiaris amb els imports de les ajudes públiques assignades. El mateix apartat 6, en el punt 4, disposa que la resolució de concessió haurà de publicar-se en el *Diari Oficial de la Generalitat Valenciana*.

Esta resolució va ser dictada en data 22 de desembre de 2023, per la qual cosa, en compliment del que s'establix amb caràcter general en l'article 45 de la Llei 39/2015, d'1 d'octubre, del procediment administratiu comú de les administracions públiques i, específicament, en la resolució de convocatòria de data 6 de novembre de 2023,

RESOLC

Ordenar la publicació en el *Diari Oficial de la Generalitat Valenciana*  de la Resolució de concessió d'ajudes, de 22 de desembre de 2023, que a continuació s'inserix en annex a la present, així com  procedir a la seua convalidació, amb efectes des que va ser dictada, per l'òrgan competent conforme a la resolució de 27 de març de 2024, de delegació de competències en els diversos òrgans de la conselleria, d'acord  amb el que es preveu en l'article 52.3 de la Llei 39/2015, d'1 d'octubre, de règim jurídic del sector públic, en relació amb l'article 39.3 d’esta llei.

Contra la resolució que es publica, que posa fi a la via administrativa, podrà interposar-se un recurs potestatiu de reposició en el termini d'un mes a comptar de l'endemà de la publicació en el *Diari Oficial de la Generalitat Valenciana*, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques,  que resoldrà esta secretaria autonòmica segons resolució de delegació de 27 de març de 2024, o bé directament un recurs contenciós administratiu, en el termini de dos mesos a comptar de l'endemà de la publicació, de conformitat amb el que s'establix en la Llei 29/1998, de 13 de juliol, reguladora de la jurisdicció contenciosa administrativa.

València, 26 d'octubre de 2024

Vicente Tejedo Tormo

Secretari autonòmic d'Agricultura, Aigua, Ramaderia i Pesca

ANNEX

"Resolució de concessió per a les ajudes convocades en la Resolució de 6 de novembre de 2023, del conseller d'Agricultura, Ramaderia i Pesca, mitjançant la qual s'establix la convocatòria per a concessió i sol·licitud de pagament de les ajudes directes al sector apícola incloses en les mesures urgents en matèria agrària i d'aigües en resposta a la sequera i a l'agreujament de les condicions del sector primari derivat del conflicte bèl·lic a Ucraïna i de les condicions climatològiques, en el marc del Reial Decret llei 4/2023, d'11 de maig.

Vista la Resolució de 6 de novembre de 2023, del conseller d'Agricultura, Ramaderia i Pesca, mitjançant la qual s'establix la convocatòria per a concessió i sol·licitud de pagament de les ajudes directes al sector apícola incloses en les mesures urgents en matèria agrària i d'aigües en resposta a la sequera i a l'agreujament de les condicions del sector primari derivat del conflicte bèl·lic a Ucraïna i de les condicions climatològiques, en el marc del Reial Decret llei 4/2023, d'11 de maig. (DOGV 9725, 15.11.2023).

Considerant els apartats segons, tercer, quart i quint de la resolució, així com el llistat final de beneficiaris, les condicions i els criteris d'atorgament i ponderació d'estos. Instruïts els procediments de concessió de subvencions en les respectives direccions territorials, tal com disposa l'apartat sext, punt dos, vistos els informes d'avaluació emesos per les direccions territorials i revisat este procediment.

Vist l'apartat segon de la Resolució de 6 de novembre de la convocatòria, i d'acord amb la Llei 9/2022, de 30 de desembre, de pressupostos de la Generalitat per a l'exercici de 2023, s'efectuarà a càrrec del capítol IV de la línia S3082, Ajudes generals a la ramaderia-MAGRAMA, de l'aplicació pressupostària 74.57.16.522.81 del pressupost de la Conselleria d'Agricultura, Ramaderia i Pesca per un import global màxim de 646.750,00 €, i a la vista dels trams als quals fa referència la relació de beneficiaris, s'adjunta:

Instruït el procediment de concessió per les direccions territorials i oficines comarcals de la Conselleria d'Agricultura, Desenrotllament Rural, Emergència Climàtica i Transició Ecològica, i vistos els informes d'avaluació emesos per les direccions territorials.

Les explotacions que tinguen un cens associat igual o superior a 150 ruscos, segons la definició d'explotació professional establida per l'article 2.g) del Reial decret 209/2002 de 22 de febrer, pel qual s'establixen normes d'ordenació de les explotacions apícoles i que hagen realitzat la declaració censal obligatòria l'any 2022 conforme al que es preveu en l'article 7.5 del Reial decret esmentat.

L'ajuda s'atorga per titular conforme a les següents quanties màximes per beneficiari atés la grandària de l'explotació:

a) De 150 a 450 ruscos: 825 euros.

b) De 451 a 1.000 ruscos: 1.650 euros.

c) Més de 1.001 ruscos: 2.200 euros.

Atés que s'han presentat 470 sol·licituds, relacionades en l'annex1. Llistat d'expedients presentats.

L'òrgan col·legiat constituït d'acord amb l'article 6 de la Resolució de 6 de novembre de 2023, del conseller d'Agricultura, Ramaderia i Pesca, mitjançant la qual s'establix la convocatòria per a concessió i sol·licitud de pagament de les ajudes directes al sector apícola incloses en les mesures urgents en matèria agrària i d'aigües en resposta a la sequera i a l'agreujament de les condicions del sector primari derivat del conflicte bèl·lic a Ucraïna i de les condicions climatològiques, en el marc del Reial Decret llei 4/2023, d'11 de maig, integrat pel cap del servici encarregat de la gestió i control d'estes subvencions en qualitat de president i dos tècnics de la direcció general de la qual depén l'esmentat servici,

Certifica: el compliment dels beneficiaris de la subvenció de tots els requisits necessaris per a accedir a les ajudes, considerant-los conformes a la normativa que regula l'ajuda concedida i acrediten el compliment dels fins que justifiquen la concessió d'esta.

RESOLC

Primer

Concedir l'ajuda als 399 expedients que complixen els requisits exigits per la normativa aplicable, relacionats en l'annex 2. Llistat d'expedients aprovats, que comença amb Laura Agullo Martin amb NIF: \*\*\*6761\*\* i acaba amb Juan José Garcia Martinez amb NIF: \*\*\*3108\*\*, on figura per a cada beneficiari el cens mantingut i la quantia de l'ajuda concedida per un import total de 482.350,00 euros. No s'ha aplicat cap minoració. En l'annex 2.bis es troba detallat l'import de subvenció a aplicar per a cadascun de membres quan el beneficiari siga una entitat sense personalitat jurídica.

Segon

Denegar l'ajuda als 63 expedients que no complixen, relacionats en l'annex 3. Llistat d'expedients denegats, pel motiu que s'indica per a cadascun d'estos, i que comença per Juan Baldo Cases amb NIF \*\*\*4037\*\* i acaba amb Hermanos Tudon Cercos, SC, amb NIF I96921945.

Tercer

Proposar el pagament de l'ajuda, a càrrec de l'aplicació pressupostària: 42.11.00.377.01.5, línia de subvenció de concurrència competitiva S3082, a cadascun dels beneficiaris assenyalats en l'annex 2. Llistat d'expedients aprovats per un import total de 482.350,00 €.

València, en data de firma electrònica. El conseller d'Agricultura, Pesca i Alimentació. PD El director general de Producció Agrícola i Ramadera. (Orde 10/2023, 4 de maig; DOGV 9591, 09.05.2023)".

Esta disposició conté annexos. Consulteu-ne la versió en PDF.